**SISEVEEBI**

**Kohtutel on nüüdsest ühine menetlusvälise posti aadress**

*Aadress* *info@kohus.ee* *teenindab kõiki I ja II astme kohtuid, muutes suhtluse sujuvamaks ja lihtsamaks.*

Nüüdsest on nii koostööpartneritel kui ka tavainimestel võimalik pöörduda I ja II astme kohtute poole menetlusvälistes küsimustes või info saamiseks ühe e-posti aadressi kaudu, milleks on **info@kohus.ee**. Seega enam ei ole vaja otsida konkreetse kohtu kontaktandmeid – üks aadress teenindab nelja maakohut ning kahte haldus- ja ringkonnakohut.

„Antud lahendusega liigume taas sammukese lähemale nii kodanikule kui ka meie koostööpartneritele – suhtlemine on lihtsam, arusaadavam ja sujuvam. Samal ajal aitab see ka meil endil tööd paremini korraldada – vältida topeltvastamisi, jagada infot otse õigele osapoolele ning hoida vastused ühtse ja läbimõelduna,“ rääkis kohtute infoteenistuse juhataja Kai-Karmen Koger.

Ühtlasi palub infoteenistus kohtutel üle vaadata väljasaadetavate dokumentide põhjad ja muuta sealgi menetlusväline e-posti aadress (näiteks harjumk.info@kohus.ee, tartumk.info@kohus.ee) igal pool info@kohus.ee´ks. Senised aadressid küll kohe ei kao ja kirjad on suunatud, kuid ühise aadressi juurutamiseks on seegi samm vajalik.

Infoteenistus tänab kõiki kohtuid koostöö eest – samm parema teenuse poole saab alguse ühisest mõtlemisest ja tegutsemisest!

**KIRI KOOSTÖÖPARTNERITELE**

Head koostööpartnerid!

Nüüdsest on teil võimalik pöörduda I ja II astme kohtute poole **menetlusvälistes küsimustes või info saamiseks** ühise e-posti aadressi kaudu, milleks on **info@kohus.ee**. Seega enam ei ole vaja otsida konkreetse kohtu kontaktandmeid – üks aadress teenindab nelja maakohut ning kahte haldus- ja ringkonnakohut.

Loodame, et antud sammuga on meie suhtlus lihtsam, arusaadavam ja sujuvam. **Küll aga selleks, et teada, mis kohtule kiri on mõeldud, palume pöördumise algusesse märkida kohtu nime.**

Ladusat koostööd soovides,
Kai-Karmen Koger,
Kohtute infoteenistuse juhataja

**VÄLISVEEBI**

**Menetlusvälistes küsimustes saab infot aadressilt** **info@kohus.ee**.

Nüüdsest on nii tavainimestel kui ka koostööpartneritel võimalik pöörduda I ja II astme kohtute poole **menetlusvälistes küsimustes või info saamiseks** ühe e-posti aadressi kaudu, milleks on **info@kohus.ee**. Seega enam ei ole vaja otsida konkreetse kohtu kontaktandmeid – üks aadress teenindab nelja maakohut ning kahte haldus- ja ringkonnakohut.

„Antud lahendusega liigume taas sammukese lähemale nii kodanikule kui ka meie koostööpartneritele – suhtlemine on lihtsam, arusaadavam ja sujuvam,“ rääkis kohtute infoteenistuse juhataja Kai-Karmen Koger. „Küll aga selleks, et teada, mis kohtule kiri on mõeldud, palume pöördumise algusesse märkida kohtu nime.“

Seni kehtinud aadressid (nt harjumk.info@kohus.ee, tartumk.info@kohus.ee) veel mõnda aega töötavad, nii et kõik, kes kirja on juba teele saatnud, muretsema ei pea.

**LINKEDIN ja FACEBOOK**

I ja II astme kohtutel on nüüdsest ühine aadress, kust saab infot ja küsida menetlusväliseid küsimusi.

Kui sa võtad kohtuda ühendust, pane palun kirja algusesse, millisele kohtule on pöördumine mõeldud.

Ühise aadressiga on suhtlemine lihtsam, arusaadavam ja sujuvam.

JA PILT: 